Diari Oficial de la Generalitat Valenciana


Sumari del DOGV 5387, del 14-11-2006 (2006/13254)

RESOLUCIÓ de 2 de novembre de 2006, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes del Programa GESTA (Generació de Solucions de Tecnologia Avançada) a les petites i mitjanes empreses per a projectes d'investigació industrial dirigits a aconseguir un objectiu tecnològic.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5387

Data del DOGV
:   14-11-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/13908


Data del document
:   02-11-2006

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * innovació
    * mitjana indústria
    * ajuda pública
    * política industrial
    * petita empresa
    * recerca i desenvolupament
    * xicoteta indústria
    * suport econòmic
    * mitjana empresa

RESOLUCIÓ de 2 de novembre de 2006, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes del Programa GESTA (Generació de Solucions de Tecnologia Avançada) a les petites i mitjanes empreses per a projectes d'investigació industrial dirigits a aconseguir un objectiu tecnològic. [2006/S13035]  
Les petites i mitjanes empreses de base tecnològica són objecte d'atenció preferent en els sistemes de ciència-tecnologia-empresa més avançats, pel seu paper com a motors de la innovació tecnològica i per la seua capacitat de creixement i generació d'ocupació i riquesa.  
Dins del Sistema Valencià de Ciència i Innovació, l'entorn NOEMI'Noves Oportunitats Empresarials mitjançant la Investigació?, es configura com una estructura d'interfície entre la ciència i els recursos econòmics, amb l'objectiu de transformar el coneixement i la ciència en oportunitats empresarials per a la creació de noves tecnologies.  
En este marc, el present programa tendix a estimular la creació d'empreses per part inventors, científics i tecnòlegs que, a partir dels resultats de la investigació i la ciència, desenvolupen noves oportunitats de mercat. Igualment, es dirigix a estimular la innovació tecnològica de les PIME ja existents, per incorporació de fonaments cientificotècnics originals, perquè puguen produir i comercialitzar béns .nous per al món..  
Després d'una anàlisi preliminar del potencial científic i empresarial de la Comunitat Valenciana s'ha elaborat el pla d'acció GESTA en l'entorn NOEMI, amb els objectius assenyalats, necessaris per al progrés i la salvaguarda dels interessos de la Comunitat Valenciana, i per a incrementar la comercialització de la innovació tecnològica a través d'I+D solidaris entre les empreses de la Comunitat Valenciana amb la cooperació de la Generalitat.  
En esta edició del programa GESTA, s'exposa a la comunitat científica i empresarial valenciana, amb vocació d'I+D+I, una sèrie d'objectius tecnològics a aconseguir, proposats per empreses de la Comunitat Valenciana, específicament enquestades, com a candidates de desenvolupament pel seu alt potencial comercial i de progrés, reafirmats per un grup d'experts. En edicions futures, este programa recollirà els objectius de totes les empreses valencianes que vulguen i que els proposen a la Conselleria d'Empresa, Universitat i Ciència, la qual confeccionarà, a proposta d'un grup d'experts de l'empresa i de la ciència, un llistat d'objectius tecnològics a abordar, enquadrats en les corresponents àrees d'investigació científica, que responguen a les oportunitats de negoci plantejades i a les necessitats eminents de la Comunitat Valenciana.  
Les ajudes del programa GESTA les rebran les empreses emergents i PIME que puguen i vulguen desenvolupar un projecte d'I+D dirigit a resoldre un dels objectius tecnològics presentats en la llista.  
En virtut d'això anterior i de conformitat amb el que s'ha disposat en l'article 1.3. de l'Orde de la Conselleria d'Empresa, Universitat i Ciència, de 28 de febrer de 2005, resolc:  
Article 1. Objecte i àmbit  
L'objecte de la present resolució és convocar les ajudes de l'IMPIVA corresponents a l'exercici 2007 en el marc del Programa GESTA, les bases del qual s'establixen en l'annex I.  
Article 2. Marc normatiu  
Les ajudes recollides en la present resolució es concediran d'acord amb el que s'ha establit en l'Orde de la Conselleria d'Empresa, Universitat i Ciència de 28 de febrer de 2005, sobre concessió d'ajudes per part de l'Institut de la Petita i Mitjana Indústria de la Generalitat Valenciana (IMPIVA), i el Reglament relatiu a l'aplicació dels articles 87 i 88 del Tractat CE a les ajudes estatals a les petites i mitjanes empreses (CE) núm. 70/2001 de la Comissió (DOUE L 10/33, de 13 de gener de 2001), modificat pel Reglament (CE) núm. 364/2004 de la Comissió (DOUE L 63/22, de 28 de febrer de 2004).   
Article 3. Línies pressupostàries  
L'import global màxim que amb caràcter estimatiu es destinarà a la concessió de les ajudes previstes en la present convocatòria és l'indicat a continuació:  
3.410.000 euros  
En tot cas la concessió de les ajudes queda condicionada a l'existència de crèdit adequat i suficient en el moment de la concessió.  
Si es produïra la circumstància que la despesa real per aplicacions compromesa en la concessió no coincidira amb l'estimació realitzada, es faria ús de la vinculació pressupostària que en corresponguera per a la imputació.   
Les ajudes descrites tindran un percentatge de finançament de fins al 70% del Fons Europeu de Desenvolupament Regional (FEDER), a través del Programa Operatiu Integrat de la Comunitat Valenciana 2007-2013.  
Article 4. Beneficiaris  
1. Podran acollir-se a estes ajudes les PIME industrials i de servicis relacionades amb la indústria que presenten projectes que reunisquen les característiques indicades en el programa l'investigador principal dels quals siga soci de l'empresa o hi mantinga una relació laboral. Queden excloses les comunitats de béns i les societats civils, així com les associacions, fundacions i, en general, les entitats sense ànim de lucre.   
Als efectes de la present resolució, es considerarà PIME, segons la Recomanació de la Comissió, de 6 de maig de 2003, sobre la definició de microempreses, petites i mitjanes empreses (DOUE núm. L 124/36, de 20 de maig de 2003), qualsevol entitat, independentment de la forma jurídica, que exercisca una activitat econòmica que reunisca els següents requisits:   
. Que ocupe menys de 250 persones.  
. Que tinga un volum de negoci anual no superior a 50 milions d'euros, o bé un balanç general no superior a 43 milions d'euros.  
Així mateix, quan calga distingir entre petites i mitjanes empreses, s'entendrà per petita empresa aquella unitat econòmica que ocupe menys de 50 persones i que tinga un volum de negoci anual o un balanç general no superior a 10 milions d'euros; microempresa es considerarà aquella empresa que ocupe menys de 10 persones i el seu volum de negoci o el seu balanç general anual no supere els 2 milions d'euros.  
El còmput dels efectius i límits assenyalats, en el cas d'empreses associades o vinculades, s'efectuarà tal com disposen els apartats 2 i 3 de l'article 6 de l'annex de la Recomanació 2003/361/CE de la Comissió, de 6 de maig de 2003, sobre la definició de microempreses, petites i mitjanes empreses. Estos criteris de còmput es poden consultar en l'imprés de sol·licitud.  
2. Els beneficiaris hauran de tenir la seu social o l'establiment de producció a la Comunitat Valenciana i els projectes objecte d'ajuda hauran d'estar localitzats en el dit territori.   
3. Per a l'exercici de la seua activitat, els beneficiaris hauran de tenir les autoritzacions administratives preceptives, trobar-se inscrits en els registres públics pertinents i complir qualssevol altres requisits exigits per les disposicions aplicables.  
4. No podran obtenir la condició de beneficiaris els sol·licitants en els quals concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions.  
5. Les condicions per a ser beneficiari hauran de mantenir-se fins al moment del pagament de la subvenció.  
6. D'acord amb el que s'ha disposat en l'article 58 de la Llei 38/2003, de 17 de novembre, General de Subvencions, l'obtenció de la subvenció falsejant les condicions requerides per a la concessió o ocultant les que l'hagueren impedida o limitada, es considerarà infracció molt greu.  
Article 5. Sol·licituds d'ajuda  
Els sol·licitants hauran de presentar una sol·licitud normalitzada emplenada utilitzant el programa informàtic que es pot descarregar des de l'adreça d'Internet de l'IMPIVA: www.impiva.es.  
Article 6. Documentació que s'ha d'adjuntar a l'imprés de sol·licitud  
Les sol·licituds d'ajuda hauran d'anar acompanyades de la següent documentació:  
1. Còpia en suport magnètic (CD-ROM) de la sol·licitud indicada anteriorment.  
2. Documentació relativa a la personalitat jurídica del sol·licitant:  
a) L'IMPIVA obtindrà la informació relativa a la personalitat jurídica del sol·licitant quan es tracte d'una societat la inscripció de la qual en el Registre Mercantil siga obligatòria. No obstant això anterior, l'IMPIVA podrà demanar directament al sol·licitant la presentació d'algun document concret.  
b) En el cas de sol·licitants la inscripció dels quals en el Registre Mercantil no siga obligatòria (empresaris individuals, cooperatives), caldrà aportar fotocòpia dels següents documents:  
. Contracte o acta de constitució i estatuts vigents.  
. Poder de representació del firmant de la sol·licitud o document equivalent segons les prescripcions legals.  
. DNI si és empresari individual.  
No caldrà aportar la documentació anterior que ja estiga en poder de l'IMPIVA, sempre que s'hi mantinga vigent i s'aporte declaració de vigència a este efecte, segons model disponible en l'adreça d'Internet de l'IMPIVA: www.impiva.es .  
c) Quan el sol·licitant siga una empresa en fase de constitució, caldrà aportar almenys fotocòpia del DNI del promotor i el projecte d'estatuts.   
3. La presentació de la sol·licitud implica l'autorització a l'IMPIVA per a demanar els certificats a emetre per l'Agència Estatal de l'administració Tributària, per la Unitat Recaptadora de la Hisenda Pública Valenciana i per la Tresoreria General de la Seguretat Social. En qualsevol cas, l'IMPIVA es reserva el dret a requerir directament el sol·licitant en el supòsit que la informació obtinguda presente alguna incidència.   
4. Si la documentació aportada estiguera incompleta o presentara errors esmenables, es demanarà a l'interessat que en el termini de 10 dies esmene la falta o adjunte els documents preceptius, amb l'advertència que si no ho fa es considerarà que ha desistit de la seua sol·licitud. Seguretat i Promoció Industrial, SA, a partir d'ara SEPIVA, com a entitat col·laboradora, podrà demanar a l'interessat l'aclariment de qualsevol aspecte de la memòria presentada.  
6. Els requeriments a què es fa referència en este article, així com qualsevol altre que es poguera efectuar, es podrà fer per correu electrònic a l'adreça indicada pel sol·licitant en l'imprés de sol·licitud.  
Article 7. Termini de presentació de sol·licituds  
El termini de presentació començarà el dia de publicació de la present resolució en el Diari Oficial de la Generalitat Valenciana (DOGV) i acabarà el 13 de desembre de 2006.   
Article 8. Lloc de presentació de sol·licituds  
1. Les sol·licituds i la documentació annexa podran presentar-se en qualsevol de les seus de l'IMPIVA indicades a continuació, en horari de 09.00 a 14.00 hores, de dilluns a divendres, i de 17.00 a 19.00 hores, de dilluns a dijous:   
. IMPIVA Alacant-Oficina PROP: carrer Churruca, 29, 03682 Alacant.  
. IMPIVA Castelló-Oficina PROP: avinguda Germans Bou, 47. 12541 Castelló.  
. IMPIVA València: plaça de l'Ajuntament, 6. 46940 València.  
2. També podran presentar-se en les formes previstes en l'article 38.4. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En el cas que s'optara per presentar la sol·licitud en una oficina de correus, haurà de fer-se en sobre obert perquè siga datada i segellada per l'oficina de correus abans de ser certificada.  
Article 9. Avaluació de sol·licituds  
1. Les ajudes es concediran sota el règim de concurrència competitiva, mitjançant una comparació de les sol·licituds presentades en què s'aplicaran els criteris de valoració fixats en les bases dels programes i s'establirà una prelació tot respectant els límits pressupostaris.   
2. L'òrgan competent per a la instrucció del procediment de les ajudes emmarcades en la present resolució serà la Direcció d'Innovació i Competitivitat de l'IMPIVA, a través de l'Àrea d'Investigació i Desenvolupament Tecnològic.  
3. SEPIVA, com a entitat col·laboradora, assumirà l'avaluació dels projectes presentats al Programa d'acord amb els criteris d'avaluació establits en esta convocatòria i amb el barem aprovat a l'efecte per la comissió indicada en l'article següent.  
Article 10. Resolució de la concessió d'ajudes  
Vistos els resultats de l'avaluació efectuada per SEPIVA, una Comissió presidida pel director general de l'IMPIVA i composta pel personal tècnic de l'IMPIVA o personal extern que este designe, elevarà proposta de concessió al president de l'IMPIVA. En este sentit, avaluats els projectes presentats, la Comissió elevarà proposta dels projectes que hagen obtingut major puntuació en cada àrea, independentment de l'objectiu tecnològic en què s'emmarquen. En tot cas, la Comissió es reserva el dret de no esgotar el pressupost disponible del programa en cas que les majors puntuacions obtingudes no garantisquen la qualitat i viabilitat dels projectes.  
El president de l'IMPIVA dictarà resolució d'adjudicació de les ajudes on es fixarà expressament la quantia i s'incorporarà, si és el cas, les condicions i obligacions a què haja d'ajustar-se el beneficiari.   
Les subvencions concedides seran publicades en el Diari Oficial de la Generalitat Valenciana (DOGV) amb indicació de programa i crèdit pressupostari a què s'imputen, beneficiari, quantitat concedida i finalitat o finalitats de la subvenció.  
La resolució dictada pel president posarà fi a la via administrativa i el seu contingut es notificarà de forma individualitzada a cada interessat.  
La concessió de l'ajuda quedarà condicionada a l'emissió, per part de l'autoritat ambiental competent, d'un certificat que declare la no-afecció del projecte a la denominada .Xarxa Natura 2000', espai físic d'especial protecció mediambiental, configurat així per la Unió Europea. L'obtenció del dit certificat la gestionarà l'IMPIVA.  
Article 11. Projectes que reforcen la política social  
D'acord amb els criteris de valoració que s'establixen, tindran preferència en l'adjudicació en cas d'empat els projectes presentats per aquelles entitats que acrediten ocupar un percentatge de treballadors discapacitats superior respecte de la plantilla de l'empresa que tenien amb anterioritat a la present convocatòria i, en general, aquells que reunisquen els requisits previstos en la Llei 11/2003, de 10 d'abril, sobre l'Estatut de les Persones amb Discapacitat de la Comunitat Valenciana.  
Així mateix, es valoraran positivament els projectes presentats per determinades categories de persones desfavorides socialment que experimenten condicions, situacions i necessitats especials a l'hora d'emprendre activitats empresarials o d'introduir-se en el mercat laboral.  
Article 12. Obligacions dels beneficiaris  
Seran obligacions del beneficiari:  
a) Realitzar l'activitat objecte de la subvenció i acreditar-ne la realització en la forma i data indicades en la notificació de concessió de l'ajuda. L'acreditació de les despeses i inversions es farà mitjançant la presentació de la totalitat de justificants de despesa i pagament.   
b) Realitzar una prova (assaig) de demostració del funcionament de la solució presentada per a resoldre l'objectiu tecnològic plantejat, en els termes i paràmetres definits en les bases del programa i la memòria tècnica presentada pel sol·licitant. SEPIVA participarà en les tasques de comprovació i verificació, com a entitat col·laboradora.  
c) Respondre de la veracitat dels documents aportats.  
d) Aportar, en un termini de 21 dies a partir de la notificació de concessió d'ajuda, la documentació que acredite la constitució de l'empresa, en el cas que en el moment de la sol·licitud l'empresa es trobara en vies de creació, així com el contracte laboral amb l'investigador principal.  
e) Sotmetre's, tant el beneficiari com tercers relacionats amb l'objecte de la subvenció, a les actuacions de comprovació i verificació de l'activitat subvencionada efectuades per l'IMPIVA o altres òrgans de la Unió Europea, així com a les actuacions de control financer de la Intervenció General de la Generalitat Valenciana en relació amb les ajudes rebudes.  
f) Comunicar a l'IMPIVA la sol·licitud o l'obtenció d'altres ajudes per a la mateixa finalitat procedents de qualssevol altres administracions o ens públics, amb indicació del percentatge, la quantia de l'ajuda i, si és el cas, si hi tenen el finançament d'algun fons estructural. En tot cas, el projecte no podrà rebre altres ajudes, llevat de les que una vegada acumulades a la concedida no sobrepassen els límits màxims establits per la normativa comunitària aplicable.   
g) Actualitzar la documentació presentada que haguera experimentat alguna modificació i comunicar a l'IMPIVA qualsevol circumstància, tant objectiva com subjectiva, que s'haja tingut en compte per a la concessió de la subvenció.  
h) Els projectes d'inversió hauran de finançar-se com a mínim en un 25%, mitjançant recursos propis no subvencionables, és a dir, que l'esmentada aportació no podrà tenir cap ajuda.  
i) Mantenir durant un mínim de cinc anys les inversions subvencionades.  
j) Efectuar totes les mesures d'informació i publicitat que establisca la normativa europea respecte de les activitats en què intervinguen els fons estructurals o altres fons.  
k) Disposar dels llibres comptables, registres diligenciats i tots altres documents degudament auditats en els termes exigits per la legislació mercantil i sectorial aplicable al beneficiari, així com tots els estats i registres comptables que calguen, a fi de garantir l'adequat exercici de les facultats de comprovació i control.  
l) Conservar els documents justificatius de l'aplicació dels fons rebuts, inclosos els documents electrònics, en la mesura que poden ser objecte de les actuacions de comprovació i control.  
ll) Complir totes les obligacions que s'establixen en l'Orde de 28 de febrer de 2005 de la Conselleria d'Empresa, Universitat i Ciència, sobre concessió d'ajudes de l'IMPIVA, en el Reglament relatiu a l'aplicació dels articles 87 i 88 del Tractat CE a les ajudes estatals a les petites i mitjanes empreses (CE) núm. 70/2001 de la Comissió (DOUE L 10/33, de 13 de gener de 2001), modificat pel Reglament (CE) núm. 364/2004 de la Comissió (DOUE L 63/22, de 28 de febrer de 2004), en la legislació sobre subvencions i en qualsevol altra disposició en vigor.  
L'incompliment de qualsevol d'estes obligacions podrà originar-ne la minoració o revocació i, si és el cas, el reintegrament de les ajudes percebudes i l'exigència de l'interés de demora des del moment del pagament de la subvenció.   
Article 13. Justificació de despeses i pagaments  
1. La justificació de l'ajuda haurà de realitzar-se d'acord amb les instruccions aprovades per resolució del director general de l'IMPIVA que seran notificades al beneficiari. A l'efecte de justificació es considerarà que la despesa subvencionada s'ha realitzat sempre que les factures hagen sigut totalment pagades amb anterioritat a l'acabament del període de justificació.   
2. Les factures presentades per a la justificació dels projectes hauran de complir el que s'ha disposat en el Reial Decret 1.496/2003, de 28 de novembre, i en la resta de normativa vigent.   
3. Només seran tinguts en compte els justificants de data posterior al registre d'entrada del document de sol·licitud d'ajuda.   
4. Quan l'import de la despesa subvencionable supere la quantia de 30.000 euros en el supòsit de cost per execució d'obra, o de 12.000 euros en el supòsit de subministrament de béns d'equip o prestació de servicis per empreses de consultoria o assistència tècnica, el beneficiari haurà d'aportar també justificació d'haver sol·licitat com a mínim tres ofertes de diferents proveïdors, llevat que per les especials característiques de les despeses subvencionables no hi haja al mercat suficient nombre d'entitats que els subministren o presten. i així es faça constar en un informe-.  
L'elecció entre les ofertes presentades haurà de recaure en la més econòmica i caldrà justificar en una memòria l'elecció en un altre sentit. La no-presentació o la insuficiència de les memòries a què fa referència este apartat podrà donar lloc a una minoració de l'ajuda concedida, sense perjudici de la facultat de l'IMPIVA de demanar, a càrrec del beneficiari, una taxació pericial del bé subvencionat i recalcular, d'acord amb esta, la subvenció concedida.  
5. No s'acceptaran com a justificants de realització del projecte les factures derivades de la contractació amb empreses o entitats vinculades al beneficiari de l'ajuda, llevat de justificació expressa que haurà de ser valorada per l'IMPIVA. S'entén per empreses o entitats vinculades aquelles en què el beneficiari, o un soci o grup de socis, pot exercir, directament o indirectament, una influència dominant; o aquelles que poden exercir-la sobre ell o que, de la mateixa manera que el beneficiari, estan sotmeses a la influència dominant d'una altra empresa o entitat per raó de propietat, participació financera o normes que la regulen. Es presumirà que hi ha influència dominant quan una empresa, entitat, persona física o grup d'estes, directament o indirectament, amb relació a una altra, està en possessió d'almenys un 25% del capital subscrit, un 25% dels vots inherents a les participacions emeses per l'empresa o entitat, o puga designar almenys el 25% dels membres de l'òrgan d'administració, direcció o control de l'empresa i, en tot cas, en els supòsits previstos en l'article 68.2 del Reglament de la Llei General de Subvencions, aprovat pel Reial Decret 887/2006, de 21 de juny.  
Article 14. Pagament de les ajudes  
L'IMPIVA procedirà al pagament de l'ajuda una vegada que el beneficiari haja executat el projecte i sempre que haja complit les obligacions exigibles, en especial la demostració de la viabilitat tècnica de la solució proposada i l'acreditació del pagament dels costos subvencionables.  
Disposició final  
Es faculta el director general de l'IMPIVA per a dictar les resolucions necessàries per al desplegament, l'eficàcia i l'execució de la present convocatòria.   
València, 2 de novembre de 2006 .. El president de l'IMPIVA: Justo Nieto Nieto  
Annex I  
Programa: GESTA (Generació de Solucions de Tecnologia Avançada) 2007  
Objectiu  
Afavorir la participació de PIME en la generació de solucions tecnològiques d'interés general que faciliten el progrés industrial de la Comunitat Valenciana i en concret en les indicades en l'annex II i desenvolupades en l'adreça d'Internet de l'IMPIVA: www.impiva.es.  
Actuacions susceptibles de suport  
Projectes d'investigació industrial que es realitzen durant l'exercici 2007, dirigits a la resolució d'algun dels objectius tecnològics inclosos en l'annex II, dels resultats dels quals poguera derivar-se un producte innovador que puga tenir aplicació industrial real i viable.  
Beneficiaris  
PIME amb seu social o establiment productiu a la Comunitat Valenciana que desenvolupen el projecte en este àmbit geogràfic.  
Serà requisit dels projectes subvencionables que dos terços de la investigació es facen en la mateixa empresa o en col·laboració amb agents públics o privats del Sistema d'I+D+i de la Comunitat Valenciana.  
L'investigador principal del projecte d'investigació haurà de ser empleat o soci de l'empresa que sol·licita l'ajuda.  
Tipus d'ajuda  
Subvenció per al projecte d'investigació: fins al 60% dels costos subvencionables, amb un límit màxim per projecte per a este apartat de 30.000 euros.  
Es podrà arribar al 75% de subvenció en cas d'estudis de viabilitat preparatoris d'activitats d'investigació industrial o quan el projecte s'inscriga en els objectius d'un projecte vinculat al programa marc d'I+D, o fins al 70% quan es plantege col·laboració amb centres públics d'investigació o hi haja col·laboració transfronterera entre socis independents de la UE.  
En qualsevol cas, el límit màxim d'ajuda a concedir per a l'apartat de projecte d'investigació serà de 30.000 euros.  
Subvenció de fins al 60% dels costos d'obtenció de patents amb un límit màxim per projecte per a este apartat de 3.000 euros.  
Subvenció per a despeses de consultoria relacionades amb la constitució de l'empresa: fins al 50% dels costos subvencionables amb un límit màxim d'ajuda de 1.500 euros, sempre que es concedisca la subvenció per al projecte d'investigació i es complisquen tots els requisits següents:  
. La societat ha d'haver-se constituït amb data posterior a la publicació de la convocatòria en el DOGV i ha de ser una societat mercantil i en tot cas abans que transcórreguen 21 dies des de la comunicació de concessió de l'ajuda.  
. Almenys dos científics han de ser accionistes de la societat, entenent com a científics, persones que puguen acreditar la realització de treballs d'investigació.  
. L'activitat desenvolupada per la nova societat constituïda ha de ser la investigació i el desenvolupament de noves tecnologies, la seua patent i l'explotació comercial.  
En qualsevol cas, el límit màxim d'ajuda a concedir per sol·licitant per a la subvenció d'este apartat serà de 1.500 euros.  
No serà subvencionable l'IVA satisfet per l'adquisició de béns i servicis.  
Criteris de valoració  
Qualitat del projecte: 47 punts  
A1 Base científica aplicada a la solució: 5  
A2 Solució nova per al món: 5  
A3 Rellevància del repte cientificotècnic: 5  
A4 Simplicitat de la solució: 5  
A5 Adequació del pla de treball: 5  
A6 Respon a necessitat urgent per a la societat: 5  
A7 El problema forma part d'una línia prioritària: 5  
A8 L'empresa és de nova creació: 4  
A9 Competitivitat del pressupost: 4  
A10 Patentabilitat: 4  
B. Viabilitat economicofinancera: 25 punts  
B1 Existència demostrada del seu mercat potencial: 10  
B2 Grandària del mercat potencial, local i internacional: 5  
B3 Facilitat per a comercialitzar el producte: 5  
B4 Capacitat d'atracció d'inversió privada: 5  
C. Característiques del sol·licitant: 25 punts  
C1 L'investigador principal és inventor amb prèvies patents o models d'utilitat: 10  
C2 L'investigador principal té publicacions científiques relacionades amb la solució: 5  
C3 L'investigador principal ha participat en projectes relacionats amb el problema i la seua solució: 10  
D. Aspectes socioeconòmics: 3 punts  
D1 Incorporació de discapacitats per damunt del mínim legal: 1  
D2 L'empresa disposa d'un pla d'igualtat d'oportunitats: 1  
D3 Projecte desenvolupat en zones d'interés preferent: 1  
Costos subvencionables  
Per al projecte d'investigació al 60%  
Servicis d'assessorament   
Cost de contractes amb agents, públics o privats, del sistema d'I+D+i de la Comunitat Valenciana.  
Altres utilitzats per a la investigació, obtenció de coneixements tècnics i adquisició de patents a preu de mercat.  
Instrumental i materials. Els necessaris per a l'activitat d'investigació en la mesura que estiguen dedicats al projecte.  
Recursos humans. Les despeses del personal (investigadors, tècnics i personal auxiliar) empleat exclusivament en els projectes d'I+D que són objecte de les ajudes.  
Per a l'obtenció de patents: 60%  
Obtenció de patents. Costos relatius a la preparació i presentació de la sol·licitud, despeses de traducció o de validació del dret en altres jurisdiccions i costos de defensa de la validesa del dret amb motiu de la tramitació oficial de la sol·licitud i en eventuals procediments d'oposició.  
A més a més, en el cas que el projecte implique la creació d'una empresa amb les característiques descrites en el .tipus d'ajuda. es podran considerar els següents costos al 50%.  
Consultoria externa i altres servicis i activitats. Servicis que no tinguen caràcter habitual en el funcionament de l'empresa, com ara estudis de viabilitat, estudis de mercat o d'oportunitat o d'altres relacionats amb la constitució de l'empresa.   
Seran admissibles els justificants emesos a partir de la data de presentació de la sol·licitud d'ajuda.  
ANNEX II  
Llistat de problemes tecnològics  
Biotecnologia  
07-BT-01 Desenvolupament de productes adjuvants per a l'optimització de la quimioteràpia antineoplàsica  
07-BT-23 Obtenció de variants cel·lulars eucariotes de mamífers, adherents o no adherents, cultivables in vitro, per a fins industrials.  
07-BT-02 Potenciació dels mecanismes naturals de microorganismes en la producció d'hidrogen.  
07-BT-03 Obtenció de solanàcies transgèniques que expressen pèptids humanes extraïbles per al seu ús medicofarmacèutic.  
07-BT-04 Expressió de proteïnes humanes en creïlles.  
07-BT-05 Obtenció de plantes de tabac transgènic que expressen proteïnes humanes extraïbles per al seu ús medicofarmacèutic.  
07-BT-06 Obtenció d'animals d'experimentació, transgènics, portadors de gens traçadors (gens reporter) de fàcil identificació en teixit i sèrum.  
07-BT-07 Obtenció de models animals per a la identificació i avaluació de nous productes dissenyats per al tractament de la malaltia d'Alzheimer.  
07-BT-08 Desenvolupament de biotecnologia transferible per a l'obtenció, mitjançant enginyeria genètica i cultiu de teixits, de plantes resistents a patògens, insectes i a condicions ambientals estresants.  
07-BT-09 Desenvolupament de biotecnologia transferible per a la modificació del desenvolupament vegetal mitjançant enginyeria genètica i cultiu de teixits.  
07-BT-10 Cèl·lules mare per a la seua aplicació en patologies del sistema articular-esquelètic.  
07-BT-11 Sistema d'assecament de microorganisme.  
07-BT-12 Sistema d'empaquetament per a microorganismes.  
07-BT-13 Nova substància efectiva contra el biofilm.  
07-BT-14 Sistemes de climatització no transmissors de la legionel·losi.  
07-BT-15 Biocida per a sistemes de climatització.  
07-BT-16 Equip de dot-blot per a preparació de mini-arrays.  
07-BT-17 Obtenció d'un model en drosophila que permeta la identificació i l'avaluació de nous compostos.  
07-BT-18 Desenvolupament de nous procediments i tècniques anàlisi per a validació equips radiografia digital.  
07-BT-19 Càmera gamma tomogràfica per a estudis clínics i farmacològics en animals xicotets.   
07-BT-20 Diagnòstic ràpid d'alteracions fisiològiques limitants per a la producció vegetal  
07-BT-21 Equip de detecció i quantificació de la contaminació microbiològica.  
07-BT-22 Equip de detecció de proteïnes determinants per a la detecció de malalties  
Energia  
07-EN-01 Control de temperatura de plaques solars utilitzant l'efecte Peltier-Seebeck.  
07-EN-02 Càlcul i desenvolupament de transformadors i filtres trifàsics per a inversors.  
07-EN-03 Recobriment de cables semiconductors mitjançant sistemes criostàtics.  
07-EN-04 Desenvolupament d'algoritme de control i implementació per a inversors trifàsics connectats a la xarxa elèctrica.  
07-EN-05 Increment de la relació amperatge/longitud dels conductors recoberts.  
07-EN-06 Augment en la producció d'hidrogen a partir d'aigua maximitzant la ràtio hidrogen obtingut/energia emprada.  
07-EN-07 Nous materials ceràmics de piles de combustible d'òxid sòlid.  
07-EN-08 Desenvolupament d'un sistema de cogeneració de pila de combustible tipus PEM de 5-10kW amb hidrogen  
07-EN-09 Generació d'energia en superfícies ceràmiques.  
07-EN-10 Aprofitament de corrents forçades en carreteres per a la producció d'energia eòlica.  
07-EN-11 Acumulació tèrmica mitjançant la tecnologia de gel líquid.  
07-EN-12 Aprofitament de fonts residuals industrials de baixa temperatura mitjançant cicles de Rankine amb fluids orgànics.  
07-EN-13 Valoració de cultius energètics.  
07-EN-14 Noves tecnologies energètiques d'aplicació en joguets elèctrics.  
07-EN-15 Control primerenc de qualitat per a cèl·lules fotovoltaiques.  
07-EN-16 Seguidor solar de dos eixos d'instal·lació ràpida.  
07-EN-17 Sistema eficient de gestió d'energia elèctrica per mitjà convencional / renovable.  
07-EN-18 Materials d'altes prestacions tèrmiques i estructurals per a l'optimització energètica de sistemes de climatització .  
07-EN-19 Transformació de residus d'olis vegetals d'alt contingut d'àcid gras en biodièsel.   
07-EN-20 Desenvolupament d'un instrument d'anàlisi de primeres matèries per a la indústria d'energies renovables.  
07-EN-21 Aplicació de l'energia solar per a generar fred (climatització en l'hàbitat per a zones càlides).  
07-EN-22 Comptador elèctric avançat de mesurament a distància bidireccional.   
07-EN-23 Reducció del cost de les plaques solars fotovoltaiques.  
07-EN-24 Desenvolupament d'un sistema de pila de combustible tipus PEM portàtil de baixa potència (5-20W).  
Medi ambient  
07-MA-01 Control i extinció d'incendis en zones inaccessibles.  
07-MA-02 Vigilància i detecció d'incendis forestals mitjançant vehicle aeri miniaturitzat, no tripulat.  
07-MA-03 Gestió de residus provinent d'explotacions d'animals.  
07-MA-04 Desodoració de residus orgànics.  
07-MA-05 Substitut biodegradable a l'estiropor o .poliestiré expandit..  
07-MA-06 Control de plagues de bivalvs.  
07-MA-07 Pèrdua d'utilitat del sòl sota plaques solars.  
07-MA-08 Reproducció assistida en aus en perill d'extinció.  
07-MA-09 Acceleració dels processos de compostatge de residus urbans, residus de ramaderia, i altres.  
07-MA-10 Reducció de l'impacte ambiental dels sistemes tradicionals de neteja d'intercanviadors calor.  
07-MA-11 Descontaminació de transformadors elèctrics contaminats amb PCB.   
07-MA-12 Eliminació de l'ús de resines amb compostos tòxics en el procés de reforç de marbres industrials.  
07-MA-13 Nous vernissos que milloren la seua aplicabilitat sobre fusta i que reduïsquen l'impacte ambiental.  
07-MA-14 Substitutiu al bromur de metil en tractaments químics de protecció i desinfecció.  
07-MA-15 Reciclatge de residus de materials polimèrics d'enginyeria procedents del desmantellament de vehicles i d'equips elèctrics i electrònics.  
Processos industrials  
07-PI-01 Optimització tèrmica i acústica de carrosseria de grups de generació elèctrica.  
07-PI-02 Control d'humitat de productes industrials en processos continus mitjançant mètodes .en línia. no invasius de baix cost i que s'adapten a la velocitat del procés.  
07-PI-03 Control de qualitat d'objectes oberts i tancats mitjançant sistemes no destructius.  
07-PI-04 Generació de calor sense combustió local per a processos tèrmics industrials amb un cost energètic competitiu.  
07-PI-30 Millora de la soldadura de coure-estany contra una metal·lització de plata sobre silici.  
07-PI-31 Utilització selectiva de dissolvent en pintures i vernissos.  
07-PI-06 Mesurament d'espessors en objectes de plàstic en la cadena de producció, per a control de qualitat.  
07-PI-07 Sistema de simulació per al desenvolupament de nous motors de motocicletes de competició.  
07-PI-08 Sensor de mesura directa de gas recirculat en motors de combustió interna alternatius. (EGR).  
07-PI-09 Millora de la vida útil de melmelades i salses obtingudes per processos de buit.  
07-PI-10 Nou gas per a ús elèctric en alta tensió.  
07-PI-11 Nou procés industrial de mecanització del llautó.  
07-PI-12 Avaluació de la capacitat de protecció anticorrosiva de les pintures.   
07-PI-13 Sistema de PICKING POKA-YOKE sincronitzat amb la línia de producció sense muda.  
07-PI-14 Processos i procediments de disseny i fabricació de circuits integrats nanoelectrònics.  
07-PI-15 Detecció de cossos estranys en productes alimentaris envasats.  
07-PI-16 Identificació de productes alimentaris unitaris.  
07-PI-17 Identificació automàtica d'envasos de transport continguts en un vehicle de grans dimensions a través de tecnologia RFID i TAG's passius de baix cost, resistents i de xicotetes dimensions.  
07-PI-18 Sistemes de test per a mòduls fotovoltaics de concentració solar.  
07-PI-19 Detecció de presència i de fuga de gasos en envasos de productes peribles.  
07-PI-20 Control de qualitat en línia de productes alimentaris envasats en safates.   
07-PI-21 Mesurament microtall 0.4+/-0.1 en planxa PVC d'1mm de gruix.  
07-PI-22 Obtenció de termoargila a partir de primera matèria orgànica d'alta disponibilitat.  
07-PI-23 Nous sistemes de construcció.  
07-PI-24 Obtenció de sistemes de decoració de perfils (alumini, fusta, cartó) de baix cost.   
07-PI-25 Desenvolupament de nous materials per a la cocció d'aliments amb alta resistència al desgast.  
07-PI-26 Desenvolupament de materials per a la fabricació de joguets respectuosos amb el medi ambient.  
07-PI-27 Utilització de materials plàstics hidrosolubles en processos d'injecció.  
07-PI-28 Desenvolupament de materials per a la fabricació d'articles d'ús infantil lliures de substàncies tòxiques.  
07-PI-29 Eliminació de substàncies residuals en la fabricació d'articles destinats a l'alimentació infantil.  
07-PI-32 Millora dels processos de fabricació de gres porcellànic.  
07-PI-33 Mesurament angular en tres dimensions amb equip portàtil.  
07-PI-34 Automatització de sistemes d'inspecció de microproductes.  
07-PI-35 Desenvolupament de sistema intel·ligents de guiatge de grues torre que augmenten la seguretat.  
07-PI-36 Comprovació en continu de l'estanquitat de la soldadura tèrmica en peces tèxtils i calçat.   
07-PI-37 Producció i manteniment del color blanc en el formigó.  
07-PI-38 Control i eliminació de l'eflorescència en el formigó acolorit.  
07-PI-39 Control i reducció de les fissures de retracció plàstica del formigó.  
07-PI-40 Eliminació de pols i partícules en suspensió en ambients laborals.  
07-PI-41 Sistema de qualitat i classificació de fustes automatitzat.  
07-PI-42 Reducció de la despesa energètica en el processament de materials termoplàstics.  
07-PI-43 Obtenció de perfils de baixa densitat per a la seua utilització en plafons decoratius d'interior i exterior.  
07-PI-44 Eliminació de càrregues estàtiques i interferències en materials termoplàstics.  
07-PI-45 Reducció de les emissions de compostos volàtils (COV) en el processament de composites.   
07-PI-46 Augment de la resistència al foc dels materials composites en base polièster, poliuretans i epoxi.  
07-PI-47 Substitució de químics en la neteja de peces metàl·liques.  
07-PI-05 Millora de les propietats ignífugues sobre fibres sintètiques.  
Seguretat  
07-SE-01 Identificació de vehicles prioritaris en servicis d'urgència, amb preferència de pas i actuació en temps real sobre els semàfors, per a facilitar el pas a estos vehicles.  
07-SE-02 Control de condicions ambientals mitjançant sensors de boira-pluja miniaturitzats i de baix cost.  
07-SE-03 Detecció i monitorització de la fatiga i la distracció dels conductors.  
07-SE-04 Supervisió de les línies elèctriques d'alta tensió.  
07-SE-05 Regulació dels sistemes de seguretat dels automòbils  
07-SE-06 Sistema de resposta a col·lisions  
07-SE-07 Sistemes de projecció d'informació sobre llunes de vehicles.  
07-SE-08 Sistema de vigilància de parcs solars fotovoltaics.  
07-SE-09 Material per a fabricació de ferratges en productes per a la construcció.  
07-SE-10 Sistema de reconeixement de persones en ubicacions obertes, no controlades, amb gestió en temps real.   
07-SE-11 Fabricació d'elements de seguretat vial amb materials alternatius als actuals més segurs en casos d'accident.   
07-SE-12 Reducció d'accidents provocats per congestions de trànsit en vies extraurbanes.  
Aigua  
07-AG-01 Detecció i avaluació de reserves d'aigua subterrània des de superfície sense la realització de perforacions.  
07-AG-02 Nous mètodes per a produir pluja substitutius del iodur de plata.   
07-AG-03 Reducció de la conductivitat en aigües residuals d'empreses de galvanotècnia.  
07-AG-04 Reutilització d'aigua en entorns domèstics.  
07-AG-05 Control de qualitat d'aigua en línia.  
07-AG-06 Optimització de l'eficiència hídrica en cultius de regadiu.  
07-AG-07 Eliminació de nitrats en aqüífers.  
07-AG-08 Recuperació de fangs provinents de la depuració de l'aigua potable.   
07-AG-09 Aprofitament d'aigües pluvials en entorns domèstics i industrials.  
07-AG-10 Detecció de fugues d'aigua en entorns tancats.   
07-AG-11 Sistemes de tractament d'aigües de salmorra.   
Aqüicultura  
07-AC-01 Millora del sistema de control i identificació de lots de productes aqüícoles en els mercats.  
07-AC-02 Determinació de la sensibilitat de patògens als antibiòtics permesos en aqüicultura.  
07-AC-03 Comptatge de peixos en granges aqüícoles.  
Sanitat  
07-SA-01 Biomaterials inerts.  
07-SA-02 Biomaterials actius o biodegradables.  
07-SA-03 Incorporació de criteris ergonòmics en el disseny d'instrumental quirúrgic per a pròtesis de genoll.  
07-SA-04 Nous conceptes de disseny per a sistemes de fixació externa de membre inferior en cirurgia ortopèdica.  
07-SA-05 Desenvolupament de biomaterials reabsorbibles per a la seua utilització en pròtesis.  
07-SA-06 Validació clínica de biomaterials utilitzats en la fabricació de pròtesis.  
07-SA-07 Lents intraoculars acomodatives.  
07-SA-08 Captació de senyals electrònics d'alta sensibilitat per a aplicacions biomèdiques.  
07-SA-09 Detecció de situacions de risc a la llar per a persones majors que viuen a soles en sa casa.  
07-SA-10 Sistema de suport al tractament i la rehabilitació postesdeveniment de l'infart agut de miocardi a la llar.  
07-SA-11 Sistema de monitorització contínua de la perfusió tissular esplàcnica.  
07-SA-13 Incorporació de criteris ergonòmics en el disseny d'instrumental quirúrgic per a pròtesis de genoll.  
07-SA-12 Concepció i disseny de nous sistemes d'osteosíntesi per a l'estabilització del raquis cervical.  
07-SA-14 Concepció i disseny de substitucions protèsiques per al raquis cervical.  
07-SA-15 Concepció i disseny de sistemes innovadors per a la fixació de fractures molt inestables d'ossos llargs de membre inferior.  
07-SA-16 Concepció de nous sistemes d'osteosíntesi per a cirurgia mínimament invasiva.  
07-SA-30 Nous conceptes de disseny per a sistemes de fixació externa de membre inferior en cirurgia ortopèdica.  
07-SA-17 El bany com a espai de salut emocional.  
07-SA-18 Plataforma telemàtica per a la planificació preoperatòria i el desenvolupament de nous implants en cirurgia ortopèdica.  
07-SA-19 Procediment de diagnòstic in vitro que permeta detectar insuficiència renal de forma precoç.  
07-SA-20 Visió gammagràfica estereoscòpica intraoperatòria i a temps real dels ganglis captadors d'isòtops.  
07-SA-21 Desenvolupament d'un sistema d'infusió servocontrolat d'agents anestèsics inhalatoris, per a manteniment automatitzat d'una sedació estable i mantinguda.  
07-SA-22 Desenvolupament d'un programari específic de detecció per mètodes no invasius del temps inspiratori del pacient sotmés a ventilació mecànica, per a obtenir una perfecta sincronització pacient-respirador: mode d'implementació del sistema en els ventiladors d'ús clínic.  
07-SA-23 Millora del confort i efecte barrera de teixits quirúrgics d'alt nivell.  
07-SA-24 Tèxtils sanitaris no citotòxics per a aplicacions en tapisseria.  
07-SA-25 Millores en la capacitat antibacteriana per a llençols hospitalaris, vestuari de pacients i personal clínic, com a barrera a les malalties nosocomials, dèrmicament compatibles.  
07-SA-26 Millores en la barrera al traspàs de fluids corporals i compatibilitat dèrmica en protectors de matalassos hospitalaris.  
07-SA-27 Millora del confort i efecte barrera (contaminació creuada) de teixits i teles no teixides, quirúrgics (vestuari de facultatius) d'alt nivell.  
07-SA-28 Apòsits amb acció antibacteriana controlada.  
07-SA-29 Desenvolupament d'un teixit d'apantallament contra raigs X que millore el confort dels vestits actuals.  
Biomedicina  
07-BM-01 Resolució de la incompatibilitat de senyals biològics.  
07-BM-02 Mètode, instrument i criteri de viabilitat mitjançant anàlisi morfològica precoç d'embrions viables per a la seua implantació.   
07-BM-03 Controlador personal de constants vitals.  
07-BM-04 Desenvolupament d'un nou sistema d'ajuda auditiva per a discapacitats utilitzant tecnologies de procés digital del senyal per a la maximització de la intel·ligibilitat per bioadaptació.   
07-BM-05 Reducció del dolor muscular.  
Tecnologies de la informació  
07-TI-01 Computació dels camps electromagnètics de dispositius RF en guia d'ones amb geometria arbitrària.  
07-TI-02 Anàlisi de ressonadors dielèctrics en sistemes de microones per a aplicacions espacials.  
07-TI-03 Desenvolupament d'un nou sistema per a l'emissió de veu amb molt alta intel·ligibilitat per a l'ensenyament.  
07-TI-04 Nou processament digital de la veu amb intel·ligibilitat optimitzada.  
07-TI-05 Transmissió i visualització de vídeo estereoscòpic en viu per Internet i mitjans multidifusió.